钦定古今图书集成/明伦汇编/氏族典/第082卷 > 吴仁度
## 钦定古今图书集成/明伦汇编/氏族典/第082卷 > 吴仁度

按《明外史吴悌传》：“悌子仁度，字继疏，万历十七年进
士，授中书舍人。三王并封议起，抗疏争之。久之，擢吏部主事，历考功郎中。赵邦清被劾，疑同官邓光祚等
嗾言路，愤激力辨，章下考功，仁度欲稍宽邦清，罚给
事中。梁有年遂劾仁度党比。时光祚引疾去，而仁度
代为文选。御史康丕扬复劾仁度，倾光祚而代之，诏”
改调之南京，补南京刑部郎中。擢太仆少卿，进右佥
都御史，巡抚山西。砥廉隅，务慈爱。居四年，以疾归。熹
宗初，起大理卿，进兵部右侍郎，复称疾去。再起工部
左侍郎。天启五年，魏忠贤以仁度与赵南星、杨涟等
善，勒令致仕。寻卒。